CELEX: 62020CA0190
Language: sl
Date: 2021-07-15 00:00:00
Title: Zadeva C-190/20: Sodba Sodišča (četrti senat) z dne 15. julija 2021 (predlog za sprejetje predhodne odločbe Bundesgerichtshof – Nemčija) – DocMorris NV/Apothekerkammer Nordrhein (Predhodno odločanje – Zdravila za uporabo v humani medicini, ki se izdajajo na recept – Direktiva 2001/83/ES – Področje uporabe – Oglas lekarne, ki posluje po pošti, s katerim se ne želi vplivati na odločitev stranke za neko zdravilo, temveč na izbiro lekarne – Nagradna igra – Prosti pretok blaga – Nacionalna ureditev – Prepoved ponujanja, napovedovanja ali dajanja ugodnosti in drugih reklamnih daril za terapevtske izdelke – Način prodaje, ki ne spada na področje uporabe člena 34 PDEU)

30.8.2021   
            
            
               SL
            
            
               Uradni list Evropske unije
            
            
               C 349/10
            
         
      Sodba Sodišča (četrti senat) z dne 15. julija 2021 (predlog za sprejetje predhodne odločbe Bundesgerichtshof – Nemčija) – DocMorris NV/Apothekerkammer Nordrhein
      (Zadeva C-190/20) (1)
      
      (Predhodno odločanje - Zdravila za uporabo v humani medicini, ki se izdajajo na recept - Direktiva 2001/83/ES - Področje uporabe - Oglas lekarne, ki posluje po pošti, s katerim se ne želi vplivati na odločitev stranke za neko zdravilo, temveč na izbiro lekarne - Nagradna igra - Prosti pretok blaga - Nacionalna ureditev - Prepoved ponujanja, napovedovanja ali dajanja ugodnosti in drugih reklamnih daril za terapevtske izdelke - Način prodaje, ki ne spada na področje uporabe člena 34 PDEU)
      (2021/C 349/12)
      Jezik postopka: nemščina
      
         Predložitveno sodišče
      
      Bundesgerichtshof
      
         Stranki v postopku v glavni stvari
      
      
         Tožeča stranka: DocMorris NV
      
         Tožena stranka: Apothekerkammer Nordrhein
      
         Izrek
      
      
                  1.
               
               
                  Direktivo 2001/83/ES Evropskega parlamenta in Sveta z dne 6. novembra 2001 o zakoniku Skupnosti o zdravilih za uporabo v humani medicini, kakor je bila spremenjena z Direktivo 2012/26/EU Evropskega parlamenta in Sveta z dne 25. oktobra 2012, je treba razlagati tako, da se ne uporablja za nacionalno ureditev, ki lekarni, ki prodaja zdravila po pošti, prepoveduje organiziranje oglaševalske akcije v obliki nagradne igre, ki udeležencem omogoča, da pridobijo predmete za vsakdanjo uporabo, ki niso zdravila, pri čemer je treba za sodelovanje pri tej igri poslati naročilo za zdravilo za uporabo v humani medicini, ki se izdaja na recept, skupaj s tem receptom.
               
            
                  2.
               
               
                  Člen 34 PDEU je treba razlagati tako, da ne nasprotuje taki nacionalni ureditvi.
               
            
         (1)  UL C 279, 24.8.2020.